text: 土爾扈特南後旗是青海蒙古的一旗，俗稱“角昂扎薩”。元臣翁罕，數傳至博第蘇克，自稱青海土爾扈特臺吉之裔。雍正三年授札薩克一等臺吉，世襲。佐領三。牧地當碩羅巴顏哈拉山之陽，曰鄂博圖。東至莫古立源，南至袞阿爾臺，西至庫克烏松木魯，北至登納吉爾尼。薩爾哈布齊海河，自西來屈曲而南，有哈爾渾舍裡小河，舊以為阿爾坦河，自北來會，合而南入黃河。呼呼烏蘇河，在阿爾坦河之西北，源出蘇羅達巴罕，南入黃河。沿革.土爾扈特南後旗札薩克一等臺吉遊牧。特穆納次子阿玉什，有子拜博，號額爾克濟農。子丹忠，號額爾德尼濟農。雍正元年(1723年)，羅卜藏丹津脅之叛，不從。三年(1725年)。授札薩克一等臺吉。乾隆十年(1745年)，卒，子納木錫裡策旺襲。十四年(1749年)卒，無嗣。以族弟都勒瑪札布襲。四十七年(1782年)，詔世襲罔替。民國二年晉封輔國公。
metadata.dataset: erhwenkuo/wikipedia-zhtw
metadata.title: 土爾扈特南後旗
metadata.url: https://zh.wikipedia.org/wiki?curid=4223872